Aakre Saeveski paisjärv

Aakre Saeveski paisjärv ehk Saeveski paisjärv on paisjärv Aakre ojal Valga maakonnas Tõrva vallas Soontaga külas Soontaga looduskaitsealal. 

Paisjärv on paisutatud arvatavasti tsaariajal; praegu seal mingit jõujaama ei ole. Arvatavasti sõjategevuse tagajärjel jooksis järv tühjaks. 

1960. aastate algul paisjärv taastati metsaülem Tõnis Ainso eestvedamisel. 1987. aastal pais lagunes uuesti, hiljem see taastati. 

Paisjärve kaldal on Hermann Walteri mälestussammas ja Soontaga telkimisala.

Kategooria:Tõrva valla järved